NG Overkruin - Aanbidding
Eredienste:‘n Oggenderediens om 09:00 en ‘n jeugdiens om 18:00, word elke Sondag gedurende skoolkwartale aangebied.
Die karakter van ons eredienste word so ontwikkkel dat dit eerstens tot eer en verheerliking van God is, maar ook sodat lidmate begelei kan word tot ‘n werklike onmoeting met God, ten einde vervuld in die wêreld te kan leef.
Aksiegroep Aanbidding se strewe is om alles wat met die erediens te doen het, te versorg, sodat die erediens kan vloei, met alles op die regte plek en tyd. Dié diensraad wil meewerk sodat die eredienste vir elke lidmaat `n ontmoeting met God sal wees, en hulle geestelik sal ontwikkel tot `n ware verhouding met die lewende Here.
Volledige opleiding sal aan almal wat by die AksiegroepAanbidding betrokke wil raak, gegee word. Indien ons genoeg hande kry, sal alle aktiwiteite op 'n rotasiebasis beplan word sodat lidmate nie elke Sondag aan diens behoort te wees nie.
Van die grootste belang hoef nie te wees hoe oud ek word of hoe lank ek gaan leef nie, maar wel hoe ek leef. Ons kan op stuk van sake nie jare aan die lewe toevoeg nie, maar ons kan wel lewe tot die jare toevoeg. Wie sy lewe met inhoud gevul het, gedien het en liefde gegee het, wie gearbei en die vrugte d arvan gepluk het, wie getrou was en sy roeping vervul het; kortom, wie met vreugde jongmens was (en is), sal ook met vreugde oumens wees - vir hom en haar is ouderdom nie die aand van die lewe nie, maar die skemerlig van’n nuwe dag wat aanbreek - God se dag.